Publication: Magyar Közlöny
Issue: MK-1998-50 (Year: 1998, Number: 50)
Era: 1990-2004
Section: a 27/1998. (VI. 10.) MKM rendelethez
Paragraph Index: 751

3. A képző- és iparművészeti oktatás a vizuális kultúra ágait, a műfaj sajátosságait, a művészi kommunikáció megjelenítési módjait ismerteti meg a tanulókkal, miközben célja az is, hogy a múlt értékeit megszerettesse és továbbéltesse, segítsen a hagyománytisztelet megteremtésében és a tanulók életkorának megfelelő vizuális műveltség kialakításában. A képző- és iparművészeti oktatás általános fejlesztési követelményei, feladatai Irányítsa a tanuló figyelmét az emberi és a természeti környezet esztétikumára, szépségére. Ismertesse meg az egyetemes emberi kultúra, az európai műveltség, a nemzeti hagyományok értékeit, az értékmegőrzés formáit. Ismertesse meg a kommunikáció művészi formáit, a képző- és iparművészet műfaji sajátosságait. Ösztönözze a tanulót az önkifejezés eszköztárának gazdagítására, és készítse fel a tanult művészi kifejező eszközök alkalmazására. Készítse fel a tanulót — a látvány megfigyelésére, értelmezésére, analízisére, — a vizuális információk, közlemények megértésére, — a képi gondolkodásra, a vizuális absztrakcióra, — tapasztalat, képzelet, emlékezet utáni ábrázolásra, — a legfontosabb kifejezési eszközök, kompozíciós eljárások ismeretére, — a kifejezési eljárások használatára, — élmények, gondolatok, érzelmek vizuális kifejezésére, — a képi nyelv kifejezési szándék szerinti megválasztására, — a média által közvetített üzenetek befogadására, értelmezésére, — a vizuális önkifejezésre, alkotásra, — tanulmányok, szabadkézi vázlatok, makettek, modellek készítésére, — tervezésre, konstruálásra, — a kifejezési technikák, a tárgykultúra anyagainak ismeretére, — eszközhasználatra, anyagalakításra, — a baleset- és munkavédelmi előírások betartására, — tárgykészítésre, környezetformálásra, — a kézműves tevékenységek gyakorlására, — a jelentés, az esztétikum felismerésére, értelmezésére, — a rendeltetés — a szerkezet, a tartalom és a forma összefüggéseinek felfedezésére, — a mindennapok, a természet szépségének, a művészetek, a műalkotások befogadására, — a vizuális művészetek, a környezet- és tárgykultúra megismerésére, — a műelemzési eljárások alkalmazására. Tegye lehetővé — a néphagyomány, a népi kultúra élményszerű megismerését. Alakítsa ki a tanulóban — az esztétikum iránti igényt, — az esztétikai élményképességet, — az alkotó magatartást és ehhez tartozó pozitív beállítódásokat, szokásokat. Fejlessze a teremtő képzeletet és az improvizációs készséget. 1998/50. szám A képzés struktúrája A képzés ideje: 12 év Évfolyamok száma: 12 évfolyam A képzés tanszakai, tantárgyai Vizuális alapismeretek — Az előképző komplex művészeti tantárgya. Kötelező tantárgyak — Rajz-festés-mintázás. — Műhelyelőkészítő, műhelygyakorlat. Kötelező műhelygyakorlat választható tanszakai: — Képzőművészet: grafika, festészet, szobrászat. — Média: fotó-videó. — Iparművészet: bábkészítő, bőrműves, fatárgykészítő, fémműves, kerámia, kézművesség, makett- és papírtárgykészítő, textilműves, tűzzománckészítő. Szabadon választható tantárgyak: — Művészettörténet. — Népművészet. A szabad sáv keretében a fenti tantárgyak vagy a műhelygyakorlatok bármelyike választható. A rajz-festés-mintázás tantárgy biztosítja a képző- és iparművészeti alapozást. A műhelyelőkészítő foglalkozások során a tanuló a képzés több területével ismerkedhet meg. A műhelygyakorlat teszi lehetővé a képző- és iparművészeti szakirányú tevékenységeket. A képzőművészet, iparművészet és média területén a helyi lehetőségektől függően a fenti műhelyek közül a tanuló érdeklődésének és képességeinek megfelelően választhat. A képzőművészet és iparművészet-oktatás kötelezően előírt tantárgyai és azok óraszámai figyelembevétele mellett a tanuló más művészeti ág (zeneművészeti, táncművészeti, szín- és bábművészeti ág) képzésébe is bekapcsolódhat, illetve azok központilag meghatározott tanítási óráin részt vehet. II. Fejezet KÖZÖS KÖTELEZ Ő TANTÁRGY Rajz-festés-mintázás Az alapfokú művészetoktatás 12 évfolyamára a program a következő cél- és feladatrendszert határozza meg: — a látás és a látványértelmező képesség fejlesztése, — a látványértelmezésben szerepet játszó tényezők tudatosítása, — a megjelenítő és a kompozíciós képesség fejlesztése, — a vizuális gondolkodás képességeinek fejlesztése = az elemzés, = az elvont gondolkodás, = a képi gondolkodás, = a képzettársítás és a szintetizálás (sűrítés), — jártasság a térábrázolásban és a geometria alapelemeiben, — jártasság kialakítása az anatómiai ismeretekben, — a plasztikai és a síkművészeti technikák készségszintű elsajátítása, — az egyes festői és szobrászi technikák, valamint a médiaművészet (intermédia) megismerése, alkalmazása, — a művészettörténet nagy korszakainak ismerete, — a vizuális kifejezőkészség fejlesztése. Óraterv Tantárgy Évfolyamok Előképző Alapfok Továbbképző 1. 2. 1. 2. 3. 4. 5. 6. 7. 8. 9. 10. Vizuális alapismeretek 2—4 2—4 — — — — — — — — — — Rajz-festés-mintázás — — Műhelyelőkészítő — — — — — — — — — — Műhelygyakorlat — — — — Szabadon választható tantárgy — — Szabad sáv — — Összesen: 2—4 2—4 4—6 4—6 4—6 4—6 4—6 4—6 4—6 4—6 4—6 4—6 A rajz-festés-mintázás és a műhelygyakorlatok óraszáma 1—3 vagy 3—1 arányban átcsoportosítható. Az előképzőt a tanulónak nem kötelező elvégeznie. 1998/50. szám Követelmények A tanuló az alapfok végén ismerje — a rajz-festés-mintázás alapelemeit, — a vizuális gondolkodás formáit és nyelvezetét, — a tervezéstől az alkotásig tartó kreatív folyamat részeit, — a plasztikai, rajzi, festészeti technikák alkalmazásának módjait, — a sík és tér törvényszerűségeit a képzőművészet világában. A tanuló legyen képes — a látványt értelmezni, — a kompozíciós ismereteket alkalmazni, — a síkban és térben alkotásokat létrehozni, — a művészettörténet nagy korszakait ismertetni. A tanuló a továbbképző végén ismerje — a vizuális nyelv kifejezőeszközeit, — azok jel- és jelentésrendszerét, — a sík- és térábrázolás szabályrendszerét, — az ábrázoló geometria alapelemeit, — a rajzi, festészeti és plasztikai ábrázolás leggyakrabban használt eljárásait, — a médiaművészet (film, videó, animáció) kifejezőeszközeit és azok jelrendszerének alapjait, — a képi konvenciók, a kompozíció jelentéshordozó elemeit, — az anatómia alapvető törvényszerűségeit és azok ábrázolási konvencióit, — a művészettörténet nagy korszakait. A tanuló legyen képes — a tanár által vagy önállóan kijelölt témák (korrektúra segítségével történő) feldolgozására, — a művészeti alkotómunka különböző elemeinek egyidejű alkalmazására, — sík- és térbeli művek létrehozására, — konkrét és elvont képi és plasztikai gondolatok megjelenítésére, — a látvány, illetve a képi megjelenítések elemző értelmezésére, sokrétű feldolgozására (tanári segítséggel), — a nagy művészettörténeti korok eredményeit saját alkotó munkája során felhasználni. III. Fejezet KÉPZ ŐM ŰVÉSZET Grafika tanszak A grafika műhelyprogram célja, feladata A grafikai műhelygyakorlat tanítási célja az egyedi és sokszorosított grafikai eljárások megismerése. A grafika két fő területének: a képgrafikusi és az alkalmazott grafikai tevékenységnek megismertetése. A grafikai műhelygyakorlat célja, hogy a vizuális neveléssel párhuzamosan a tanuló — ismerkedjen meg a grafikai tevékenységhez szükséges elméleti és gyakorlati tudnivalókkal, — sajátítsa el a grafikai munkához szükséges technikai eszközök használatát, — ismerkedjen meg a grafika lehetőségeivel és korlátaival (sokszorosítható grafikák, illusztráció, reklámgrafika stb.), — tudja kiválasztani és alkalmazni az egyéniségének megfelelő grafikai technikát, — ismerje a szaknyelvet, — legyen tájékozott a grafika művészettörténetében, — tevékenységének végzésében váljon önállóvá, — legyen nyitott az új médiumok megismerésére (számítógép), — felkészültsége legyen alkalmas arra, hogy tanulmányait szakirányban tovább folytathassa. A grafikai műhelygyakorlat feladata, hogy a vizuális neveléssel párhuzamosan a tanulót ismertesse meg — a grafikai tevékenységhez szükséges technikai anyagok, eszközök, szerszámok működésével, kezelésével, — a grafikai művészet egy-egy kiemelkedő képviselőjével, — a segédanyagok tulajdonságaival, használatával, — a szabványokkal, a méretekkel, az installálási törvényekkel, — a szakma rövid történetével, — a képzőművészeti gyakorlatban, a feladatokban felhasználható vizuális elemekkel (pont, vonal, szín stb.), — a képépítés törvényszerűségeivel, — a színelmélet alapjaival. A grafikai műhelygyakorlat feladata, hogy a tanulóban — fejlessze ki a feladatok elvégzéséhez szükséges önálló, kreatív, alkotói módszert, — alakuljon ki véleménynyilvánítási igény és képesség, — alakuljon ki a készített mű esztétikus megjelenítésének képessége. Követelmények A tanuló az alapfok végén ismerje — a képépítés alapvető szabályait, — a tanult grafikai technikákat, ezek továbbfejlesztési lehetőségeit és korlátait, — az egyedi és sokszorosított grafika — különösen a megismert magasnyomási eljárások — sokszínű technikai lehetőségeit, — a grafika történeti és technikai sajátosságait, — a nyomtatásra és dúckészítésre alkalmas papírfajtákat, a linó és fém anyagokat. A tanuló legyen képes — az eddig megismert grafikai technikák alkalmazására, — vázlatkészítésre, motívumgyűjtésre, feldolgozásra, átírásra, dúcra-dolgozásra, 1998/50. szám — az egyedi és sokszorosított grafika — különösen a megismert magasnyomási eljárások — sokszínű technikai lehetőségeinek alkalmazására, — esztétikus képi megjelenítésre. A tanuló a továbbképző végén ismerje — a legújabb nemzetközi és hazai sokszorosított grafikai törekvéseket és azok képviselőit, — a hazai kortárs grafika eredményeit. A tanuló legyen képes — önálló kifejezőkészségre és grafikai komponálásra, — technikailag tiszta és kevert technikájú lapok létrehozására, — az iparban használatos reklámhordozók (könyv, lemezborító, plakát) tervezésére, — klasszikus sokszorosított grafikai faximile reprodukció készítésére, — önálló gondolatokkal és képi világgal bíró illusztrációk létrehozására, — kiállításra alkalmas munkák alkotására. Festészet tanszak A festészet műhelymunka célja, hogy a tanuló ismerje meg — azokat az anyagokat és eljárásokat, amelyek a festői munka legfontosabb elemei, — a színtan egyes alapvető problémáit és azok alkalmazását a festészetben, — a festészeti technikákat, — kifejezési nyelvi eszközeit, — a szín és fény alapvető összefüggéseit, — a sík és a szín, a tér és a szín látványban és alkotásban jelentkező összefüggéseit, — a legkorszerűbb festészeti eljárások alapjait, — a festészet határát kitágító képzőművészeti eljárásokat. A festészet műhelymunka feladata, hogy a tanuló — sajátítsa el a festészeti technikákat, eljárásokat, — szerezzen ismeretet a festészet mint a képzőművészet egy műfaja jelentőségéről és történetéről. A tanuló legyen képes festészeti ismeretek elsajátításával az adott műfaj sokféleségében eligazodni, önálló alkotásokat készíteni. Követelmények A tanuló az alapfok végén ismerje — a hagyományos festészeti technikákat, — a technikák alkalmazásának módozatait, — a festészet történetének nagy korszakait, — a festészeti technikák határeseteit (pl. montázs, kollázs, manipulált fotó, festett síkplasztikák), — a fotó, film, video, számítógép színalkotó és -visszaadó szerepét. A tanuló legyen képes — a megismert festészeti technikákkal műveket készíteni, — figurákat, tájakat, tárgyakat ábrázolni, — vázlatokat készíteni és azok után festményeket alkotni, — síkban és térben, beállítás után és szabadon festményeket készíteni, — a festészet határeseteit jelentő műveket (montázs, kollázs, fotómanipuláció, computergrafika) alkotni, — véleményt alkotni a festészet történetének jelentős műveiről. A tanuló a továbbképző végén ismerje — a festészet technikai eljárásait, — a technikai eljárások alkalmazását különböző feladatokban, — a kompozíció törvényeit, — a szabadon értelmezett, de a festészet műfaját nem meghaladó eljárásokat (videofestészet, computerfestészet), — a színház és képzőművészet találkozását jelentő színpadi festészetet (díszlet), — a festészettörténet nagy alkotásait, — a festészetnek a művészettörténetben elfoglalt helyét, — azokat a szakkifejezéseket, melyekkel egy festészeti alkotást jellemezhet, értelmezhet, elemezhet. A tanuló legyen képes — önálló festészeti alkotások, festmények és színes dekoratív művek tervezésére és létrehozására, — saját alkotó tevékenységének következetes nyomon követésére és dokumentálására (portfolió készítése), — a megismert festészeti technikák változatos és szakszerű alkalmazására, — önálló véleményformálásra saját és mások műveit illetően, — véleményének szakszerű kifejezésekkel való interpretálására. Szobrászat tanszak A szobrász műhelymunka célja — a vizuális műveltség megalapozása, fejlesztése olyan elméleti és gyakorlati ismeretek tanítása és gyakoroltatása által, melyek felkészítik a tanulót a tárgyalkotásra, a plasztikai alakításra, a szakirányú továbbtanulásra. A szobrász műhelymunka feladata a vizuális neveléssel párhuzamosan olyan alapozó és speciális ismeretek, készségek biztosítása, mely lehetővé teszi a fenti célok megvalósulását. 1998/50. szám A műhelymunka feladata, hogy ismertesse meg a tanulót — a szobrászművészet sajátos nyelvével, kifejezőeszközeivel, megnyilvánulási formáival, — a tárgyformálás anyagaival, eszközeivel, — a szobrászműteremmel és felszerelésével, — a munka során használt anyagok és szerszámok használatával, — a kéziszerszámok készítésével, — a klasszikus szobrászat formai megoldásaival és az azoktól való elszakadás lehetőségeivel, — az új anyagokkal és azok használatával, — a kreatív feladatmegoldásokkal a tervtől a kész munkáig. Követelmények A tanuló az alapfok végén ismerje — a szobrászat fontosabb eredményeit, művészettörténeti időrendiségben, — a kiemelkedő jelentőségű műveket, alkotásokat, — a szoborkészítés alapjait, a készítés technológiáját, — a gyakorlatban megismert anyagok jellemző tulajdonságait és felhasználási területét, — a balesetvédelmi szabályokat, — a legfontosabb munkavédelmi tudnivalókat. A tanuló legyen képes — az anyagismeret birtokában alkalmazni a célnak legmegfelelőbb szobrászi eljárást, — életkorának megfelelően tapasztalatait, ismereteit beépíteni az alkotás folyamatába, — a tárgyak elemzésére az anyag—funkció—forma szempontjai szerint, — felismerni környezetében a pozitív esztétikai minőséget. A tanuló rendelkezzen — biztos rajztudással, — műelemzési készséggel, — agyagból történő mintázás készségével, — a gipszmunkák terén alapvető ismeretekkel, gyakorlattal. A tanuló a továbbképző végén ismerje — a szoborkészítés anyagait, azok tulajdonságait és felhasználási területét, — a szobrászat klasszikus műfajait, — a formai jellemzőket a történeti és kortárs tárgyakon, — a szobrászműterem szükséges berendezését, felszerelését, az anyagok előírásszerű kezelését, — a műalkotás és a környezet összefüggéseit a szobor—enteriőr viszonylatában, — a legfontosabb munkavédelmi teendőket. A tanuló legyen képes — a tervszerű, igényes munkavégzésre, — önálló tervezésre anyag—funkció—forma egységében, — terveit igényes műhelyrajzban megjeleníteni, — megszerzett ismereteit a tárgykészítés folyamatába beépíteni, — az alkotómunka során pozitív élményeit beépíteni a műbe, — a feladatokat megfelelő általános műveltsége folytán kreatívan megoldani, — pozitív formát készíteni agyagból, gipszből, — a szobrászatban használatos speciális kéziszerszámokat (mintázófa, gipszelő szerszámok stb.) előállítani, — arányos kicsinyítésre és nagyításra, — a természeti és mesterséges formák megmintázására, átírására, — az alapvető anatómiai ismeretek alkalmazására, — a szobrászat hagyományos anyagainak (terrakotta, fa, kő, bronz stb.) használatára, — a szobrászat segédanyagainak (gipsz, plasztilin stb.) alkalmazására, — a megmunkáláshoz szükséges kéziszerszámok és gépek használatára, — a feladatnak megfelelő váz- és tartószerkezet összeállítására, — érem, relief, portré, ember- és állatfigura mintázására, faragására, — biztonsági és balesetvédelmi előírások betartására. IV. Fejezet MÉDIA Fotó-video tanszak A fotó-video műhelymunka célja, hogy a vizuális neveléssel párhuzamosan a tanuló — ismerje meg a fényképezés és a mozgófilm-készítés történetét, az amatőr célokra ma használatos fotó-video eszközöket, azok működését és alkalmazásuk lehetőségeit, — sajátítsa el az emlékképek és felvételek készítéséhez elengedhetetlen minimális ismereteken túl, a kreatív munkához szükséges ismereteket és gyakorlati fogásokat, — igazodjon el a fotográfia és a film sajátos formanyelvén, tudjon önálló elképzelés alapján fotóillusztrációkat, sorozatokat, riportot, illetve rövidfilmeket készíteni. A fotó-video műhelymunka feladata, hogy a vizuális neveléssel párhuzamosan a tanuló — ismerje meg a fényképezés és a videózás eszközeit (fényképezőgépek, objektívek, felvételi segédeszközök, nagyítógép, diavetítő, kamkorderek, kazetták, lejátszók, monitorok, világítóberendezések), anyagait (filmek, nagyítópapírok, kidolgozó vegyszerek, laborfelszerelések), 1998/50. szám — legyen fogalma a fotók és mozgóképfelvételek felhasználásának módjairól (sajtó, nyomdaipar, reprodukciós és szemléltetési célok, információtárolás, helyi, regionális és országos tévéműsorokban való részvétel, egyéni és csoportos kiállítások, valamint részvétel hazai és nemzetközi pályázatokon), — a tájékozottság szintjén ismerje a legmodernebb információrögzítési, tárolási és továbbítási rendszereket (pl. digitális mágneses képrögzítés CD-re, műholdas képtovábbítás és vétel, Internet), — ismerje és alkalmazza az álló- és mozgókép létrehozásához szükséges optikai és világítástechnikai alapismereteket, elsősorban azonban ismerje meg a saját maga által használt kamerát, — tudja önállóan a helyes nézőpontot kiválasztani, az expozíciót meghatározni és komponálni, — tudja alkalmazni a kép felvétel közbeni és utólagos átalakításának fogásait (fotó: alul- és túlexpozíció, szűrőzés, többes expozíció, rávilágítás, kitakarás; video: jelenetfelbontás, vágásos rendezés, inzertezés, utóhangosítás). A tanulók a mese- és egyéb jelenetek képekre bontásával, többszöri felvételével, majd az elkészült képsorok kiválogatásával, lerövidítésével és összeillesztésével gyakorolják a filmkészítést. Követelmények Fotó A tanuló az alapfok végén ismerje meg és alkalmazza — a következő labortechnikai eszközöket és eljárásokat: nagyítógép, a fekete-fehér nagyítás kidolgozó eszközei és vegyszerei, — a kész negatív értékelését, — az egyszerű fekete-fehér nagyítás készítését, — a fényképszárítást, -fényesítést, — a színes negatív-pozitív eljárás hozzáférhető technológiáját (tanulmányozza a színes minilabort működés közben), — az optikai leképezés alapfogalmait, — a kompozíció alapelemeit (pont, vonal, folt, tér, forma, szín). Legyen jártas — a csendélet, a csoportkép, a tájkép, a városkép és az életkép készítésében és értékelésében. A tanuló legyen képes — biztonságosan és tudatosan használni a fényképfelvételek készítéséhez szükséges alábbi eszközöket: kamera, fekete-fehér és színes negatív filmek, állvány, világítási eszközök (lámpák, villanó). A továbbképző végére a tanuló ismerje a felvételi területek közül — a portrét, a sport- és akciófotót, a közelfelvételeket, a fotóriportot, az esszét és az illusztrációt. Legyen jártas az alapozó szakaszban tanultakon túl a következőkben: — a felvételezés = a tükörreflexes kamera használata, = a csereobjektívek és sajátosságaik, = megvilágítás-mérés, = a felvételi segédeszközök (szűrők, előtétek, közgyűrűk) alkalmazása, összetettebb világítási szituációk és a derítés alkalmazása; — labortechnika = alkalmazza rendszeresen az exponáló órát, = tudjon kiegyenlített fekete-fehér negatívot hívni, = mindig készítsen csíkmásolatot, = legyen képes igényesebb, nagyméretű (maximum 30× 40 cm) ff nagyítás készítésére és kisebb retusálására, = tudjon lényeges képrészletet kiválasztani, részletnagyítást készíteni, = alkalmazza tudatosan a képlágyítás-keményítés, valamint a rávilágítás-kitakarás fogásait a jobb képminőség elérése érdekében, = tanuljon meg képet keretezni (paszpartu); — fotóelmélet és esztétika = ismerje a fényértéket és a feketedési görbét, = legyen tisztában a túl- és alulexpozíció jelentőségével, = alkalmazza tudatosan a mélységélességet, = tudja befolyásolni a kép kontrasztját, = ismerje és alkalmazza a kompozíciós rendszereket (aranymetszés, szimmetria-aszimmetria, átlós elrendezés, nyitott és zárt kompozíciók), = ismerje fel és alkalmazza a lényeg kiemelésének eszközeit (élesség, tértagolás, elhelyezés, képkivágás). A tanuló legyen képes — felvételi tervet és ahhoz illeszkedő vázlatot készíteni, — kritikus elemzésre és önértékelésre. Video A tanuló az alapfok végén ismerje — kamerája működését és az optikai képalkotás fogásait. Ismerje és alkalmazza — a képkivágások (plánok) képalakító hatását (premier plán, szekond plán, bőszekond plán, amerikai plán, kistotál plán, nagytotál plán), közeli (inzert). Legyen jártas — a kameramozgásokban, — a jelenetek képsorokra bontásában, — a kész képsorok szükséges mértékben való lerövidítésében és megszerkesztésükben. 1998/50. szám A tanuló legyen képes — helyesen használni az állványt a rezdülésmentes felvételek készítése érdekében, — önállóan nézőpontot kiválasztani, — egyszerűbb forgatási tervet készíteni és annak alapján filmet forgatni, — kamerával önállóan feliratot készíteni. A tanuló a továbbképző végére ismerje — az igényesebb és bonyolultabb kamerák (S-VHS és a digitális kamkorderek) működését. Ismerje és alkalmazza — a plánok összekapcsolásának szabályait, — a szubjektív kamerás felvételsorokat, — az utólagos száj-hangszinkronizálást (stúdiófelvétel). Legyen jártas — a különböző hosszúságú jelenetek (snittek) ritmusképző tulajdonságának tudatos alkalmazásában, — a vágóképek tudatos megtervezésében és használatában, — többszörös jelenetforgatás, a túlforgatás, a gépátállás, a követés és a kocsizás alkalmazásában, — az egyszerűbb elektronikus vágóasztal kezelésében, — a filmes utómunkálatoknál a képi inzertezésben, a számítógépes feliratozásban és az utóhangosításban. A tanuló legyen képes — forgatási vázlatot készíteni és abból egyszerűbb forgatókönyvet írni, — rövid, feszesen vágott, technikai hibáktól mentes, szépen fényképezett és montírozott, igényes hanganyaggal ellátott filmet készíteni, — számítógépes programok és fejlettebb montázsasztal segítségével alkalmazni egyszerűbb videotrükköket a képi hatás fokozása érdekében (áttűnés, képfordulás, átlyukasztás, blue-box). A tanuló legyen képes a saját maga és mások által készített fotókat, filmeket értelmezni és elemezni, ismerje fel azok erényeit és hibáit. Az elsajátított alapismeretek és tapasztalatok birtokában tudjon eligazodni a képi információs rendszerek között. V. Fejezet IPARM ŰVÉSZET Bábkészítő tanszak A bábkészítő műhelymunka célja, hogy a vizuális neveléssel párhuzamosan a tanuló — váljon képessé a művészetekről tanult ismereteit felhasználni, — legyen képes látványteremtésre, mondanivalója bábokkal való kifejezésére és a bábok alapmozgásainak elsajátítására, — ismerje meg az ősi formavilágot, és legyen képes azt újjávarázsolva megfelelő jelrendszert kialakítani, használni. A bábkészítő műhelymunka feladata, hogy a vizuális neveléssel párhuzamosan a tanuló — ismerje meg a bábkészítés és bábjátszás történetét, — legyen képes megkülönböztetni a bábok alapvető típusait, — sajátítsa el a legfontosabb bábtípusok elkészítési módját, — értelmezze a bábok karakterét, speciális ruházatát, plasztikáját, — tanulja meg a bábmozgatást, bábjátszást, — anyagismereti tudásával tárja fel az alkalmazható anyagokat, — ismerje meg a szerszámok, gépek biztonságos használatát. Követelmények A tanuló az alapfok végén ismerje — a bábtörténet legfontosabb vonulatait (képmutogatástól a legbonyolultabb mechanikákig), — a darab mondanivalójának és a kiválasztott bábtípusnak a kapcsolatrendszerét, — a felhasználható anyagok tulajdonságait és célszerű felhasználhatóságukat, — a bábművészet szintetizáló képességét az irodalom, a képzőművészet, a zene és a mozgásművészetek között. A tanuló legyen képes — a képzőművészet lehetőségeit, eszközeit felhasználva olyan tárgyakat, figurákat készíteni, amelyek színpadon a „színész” feladatait látják el, — tartalmat adni az egyszerű tárgyaknak, eszközöknek, — a célnak megfelelően az egyszerű és az összetettebb képzőművészeti megoldásokat megtalálni, — megbízható szerkezeteket konstruálni, amelyek stabillá és biztonságossá, ugyanakkor megfelelően mozgathatóvá teszik a figurákat, — játszani a műfaj adta átváltozási lehetőségekkel, — különböző módszerekkel plasztikussá tenni a kiszemelt tárgyat, vagy kialakítani a báb plasztikáját, — kosztümöt készíteni a plasztikára és azt megfelelő módon felerősíteni, elősegítve az átváltozásokat és a játék könnyedségét. A tanulóknak alapvetően tisztában kell lenni azzal a ténnyel, hogy mozgatható, színpadra állítható bábot kell készíteniük, nem pedig kiállítható képzőművészeti alkotást. A tanuló a továbbképző végére az alapozó szakaszban tanultakon túl ismerje — a játéktér lehetőségeit, — a dramaturgia alapvető szabályait, különös tekintettel a bábműfajra, — az emberi test anatómiáját, 1998/50. szám — a karakteres mozgás lényegét, — az animáció lényegét, — a fényhatás kifejező erejét, a fény tulajdonságait. A tanuló legyen képes: — különböző típusú bábokat megtervezni, elkészíteni, bemozgatni, — a tartalomhoz megválasztani a legkifejezőbb bábtípust (technikát), anyagot, zenét, teret, — egyszerű etüdöt bemutatni. Bőrműves tanszak A bőrműves műhelymunka célja — a vizuális nevelés ismereteire alapozva, azzal párhuzamosan, azt erősítve és kiegészítve a tanulókkal megismertetni a bőrművesség azon elméleti és gyakorlati tudnivalóit, melyek képessé teszik őket az önálló tárgyalkotásra, környezetalakításra a tervezéstől a kivitelezésig, — a hagyományos népi kultúra ezen területének továbbéltetése, átörökítése, valamint a múlt értékeink beépítése a mai tárgykultúrába, tárgyalkotó tevékenységbe, — a manuális képességek fejlesztése, az értékteremtésre, -megőrzésre nevelés, a természetes anyag feldolgozásával a természetközeli szemlélet mélyítése, az esztétikai, művészi, konstruktív érzékenység kialakítása, — e nagy múltú szakma történeti és jelenkori megismerése, — a természetes bőr hagyományos kézműves megmunkálási módjainak elsajátítása, — a bőrműves műhelymunka iránti nyitottság kialakítása. A bőrműves műhelymunka feladata — a bőr felhasználásának, bőrtárgyak készítéstörténetének (szakmatörténetének) megismertetése, — a bőrből készíthető tárgyak körének megismerése a népművészetben, a viselettörténetben és a mai használatban, — alap-, kellék- és segédanyagok megismerése, — kéziszerszámok, gépek megismerése, használata, — a bőr feldolgozásának műveletei, technikái, — tárgytervezési alapismeretek elsajátítása — a tervezés forrásai, a felhasználási célból kiinduló tervezés, vázlatok, szerkesztett minták, makett, modell készítése, az elkészült munka elemzése, — díszítmények formakincse — anyaggyűjtés, másolás, kiemelés, tervezés, — a kézműves tevékenységhez szükséges elméleti és gyakorlati tudnivalók biztosítása, — élményszerű megismerés és tapasztalatszerzés a tananyaggal kapcsolatban (pl. múzeumlátogatás, irányított gyűjtőmunkák, megfigyelések végzése), — igényes kézműves termékek létrehozásával az értékek megbecsülése, a munkára nevelés, — a bőrműves szakirodalom bemutatásával az önművelés lehetőségének megalapozása. A feladat a fentiek alapján azoknak az alapozó és speciális ismereteknek az elsajátítása és begyakorlása, melyek biztosítják a tanulók számára a meghatározott célú alkotómunka elvégzését a tervezéstől a kivitelezésig. A műhelyprogram feladata a balesetmentes, munkavédelmi előírásoknak megfelelő jártasság kialakítása az eszközhasználatban. Irányított tárgyelemzéseken és tervezési folyamaton keresztül a tárgy, a környezet és a használó ember összhangjára, harmóniájára való figyelemfelhívás, ezzel az esztétikai érzék és ítélőképesség mélyítése, árnyaltabbá tétele. Követelmények A tanuló az alapfok végén ismerje — az alkalmazott anyagok tulajdonságait, papírok szálirányát, hajlásirányát, bőrök eltérő felületi tulajdonságait, — a ragasztók használati tulajdonságait, — a cérnák használati tulajdonságait, — a kéziszerszámok használatát, — a motívum-, mintagyűjtés forrásait, másolási módszereket, — az egyszerű nyomtatási technikákat (krumplidúc, papírdúc, parafa dugóba szúrt szegek stb.), — a batikolást papírra, textilre, bőrre, — a tervezés folyamatát, — a bőrfestést, pácolást, — az égetéses bőrformázást, — a domborítást, metszést, — a rátétes díszítéseket filcen, vékony bőrön, — a bőrből készített tárgyak körét a népművészetben, viselettörténetben, a mai használatban, — a szíjhasítás szerszámait, módszereit, — a bőrvágó kés helyes használatát. Legyen jártas — az anyagok pontszerű, hálós vagy teljes felületű ragasztásában, — egyenes hajtások képzésében különféle anyagokon, biegelés, riccelés a kartonok hajtásánál, behajtás képzése papíron, textilen, műbőrön, bőrön, — hímző öltések készítésében, — fűzéses összeerősítésben (fonallal, vékony bőrszíjjal), — három- és többágú lapos és gömbölyű fonatok készítésében zsinórral, bőrszíjakkal, — egyszerű tárgyak vázolásában, látszatrajzok, szerkezeti rajzok készítésében, alkatrészek műszaki rajzának szerkesztésében és a mintavágásban. 1998/50. szám A tanuló legyen képes — ollóval egyenes és ívelt vonalakat pontosan vágni, — egyszerű kézi varrásokkal összeerősíteni filcet, vékony bőrt, — a készítendő tárgyak használati céljait megfogalmazni, elemezni az elkészült darabokat használati, esztétikai, kivitelezési szempontokból. A tanuló a továbbképző végén ismerje — a szakmatörténetet (a bőr feldolgozásához kapcsolódó kézműves mesterségeket, azok kialakulását, történetét, tevékenységi körüket), — a bőr felhasználási lehetőségeit, a bőrműves termékek fajtáit, — a bőrműves mesterségekhez fűződő anyagok eredetét, feldolgozási módjait, fajtáit, tulajdonságait, — a bőr szerkezetét, felépítését, kikészítését, topográfiáját, a kiegészítő és díszítőanyagok fajtáit (csont, fa, fém, gyöngy stb.), kiegészítők alkalmazási lehetőségeit, — a tárgykészítés munkafolyamatait = a tervezéshez elképzeléseiknek plasztikus megjelenítéséhez szükséges eszközrendszert, = a sík- és térábrázolás törvényszerűségeit, = a színelmélet alapjait, = a stilizálás, ornamentikaképzés, kompozícióépítés követelményeit, = a tervezés szempontjait, = alap- és szabásminták elkészítését, — a szabás eszközeit, módjait, szempontjait (anyagra helyezés, gazdaságosság, jelölés), = az összeállítás előkészítő folyamatait, = az összeállítás módjait, varrások, fonások, fűzések fajtáit, = a díszítési módokat, technikákat, szironyozás, domborítás, festés, batikolás, metszés, rátétek, bőrhímzés alkalmazását, — a viselettörténetet, különös tekintettel a bőrből készült öltözetkiegészítőkre, — a múzeumokban bemutatott bőrös vonatkozású tárgyakat, — a szakirodalmat, — a népművészet bőrműves emlékeit = a bőrműves munkákhoz kapcsolódó eszközöket, használatukat, a szerszámok helyes kezelését, = az alapvető gépek (tűzőgép, vékonyítógép) kezelését, — a munka- és balesetvédelmi szabályokat. Legyen jártas — a bőrdíszítési módszerek alkalmazásában (metszés, domborítás, rátétes díszítés, szironyozás, batikolás, égetés, szélezés, poncolás, festés, pácolás), — a műhelyben található gépek, szerszámok használatában (varrógép, lemezolló, köszörű, vékonyítógép), — a tervezés folyamatában, — a tárgyak mintáinak megszerkesztésében, mintavágásban, — csont-, fakellékek elkészítésében. A tanuló legyen képes — gondolatait, elképzeléseit alkotó módon, tárgyi formában megjeleníteni, — a megszerzett ismereteket saját munkájába konstruktív módon beépíteni, — munkájában a funkció—forma—díszítés harmóniáját megteremteni, — a bőrműves munkafolyamatok igényes elvégzésére, esztétikus termékek létrehozására, — a tárgyak fajtájának ismeretében a megfelelő alapanyagok kiválasztására, — arányos méretezésre, — a bőr eltérő területi tulajdonságainak megfelelően szabni, — késsel egyenes és ívelt vonalakat pontosan szabni különféle vastagságú anyagokon, — a tárgyhoz és az anyaghoz megfelelő összeillesztési és díszítési technika kiválasztására, — különböző anyagokat pontszerű, hólos és teljes felületen ragasztani, — behajtásokat képezni egyenes, domború, homorú vonalakon, — különféle anyagokat összeerősíteni varrópadon kézi varrással, két tűvel, fűzéssel, varrógéppel, — gömbölyű és lapos fonatok készítésére, — gombkötésre, — szíjhasításra, — a készítendő tárgyak vázlat-, szerkezeti, nézeti, műszaki rajzának készítésében és a mintavágásban, — a hagyományos kézműves mesterségek értékeit a modern kor követelményeihez igazítva továbbéltetni, — munkájában a munkavédelmi, balesetvédelmi előírások betartására. Fatárgykészítő tanszak A fatárgykészítő műhelymunka célja, hogy a vizuális neveléssel párhuzamosan a tanuló — széles körű elméleti és gyakorlati ismeretekre tegyen szert a fa megmunkálása terén, — sajátítsa el azokat az alapozó és speciális ismereteket, készségeket, melyek képessé teszik a műhelygyakorlaton előforduló feladatok átlátására, kivitelezésére, — ismerje meg a famíves tárgyak sokféle funkcióját és azon túlmutató humán értékeiket, — szerezzen olyan alapismereteket és készségeket, amely alkalmassá teszi fatárgyak készítésére, — legyen képes felelősségteljes, pontos munkavégzésre, kitartó összpontosításra, az általa készített tárgy, tárgycsoport, a hozzá kapcsolódó dokumentáció esztétikus megjelenítésére, — pályaválasztását, továbbtanulását elősegítse, — alkotó gondolkodását megalapozza és kialakítsa. 1998/50. szám A fatárgykészítő műhelymunka feladata, hogy a vizuális neveléssel párhuzamosan a tanuló — ismerje meg a faművesség jelentőségét a szerves kultúrában, lehetőségeit a mai városi polgári kultúrában, — szerezzen tapasztalatot a leghasználatosabb hazai fafajták tulajdonságait, megmunkálhatóságát illetően, — ismerje meg a tárgykészítéshez szükséges szerszámok, eszközök, berendezések működését, használatát, kezelését, — ismerje a tárgyformáláshoz kapcsolódó tervezési, dokumentációs rajzkészítési módszereket, megközelítési módokat, szemléleti elvárásokat, — ismerje a készítési eljárások alapműveleteit, — ismerje a tárgykészítési műveletek célját, folyamatát, különböző módjait, — legyen képes használni a tárgyalt témákhoz, a készített tárgyakhoz kapcsolódó szakirodalmat, — életkori szintjének megfelelően alakuljanak ki mindazok a tervező, átíró, tárgyalkotó teremtő, anyagformáló, munkaszervező képességek, melyek az igényes alkotómunkához szükségesek, — ismerje a tűz- és baleseti veszélyforrásokat, elhárításuk módjait, szabályait. Követelmények A tanuló az alapfok végén ismerje — a fa általános műszaki tulajdonságait, — a fa szerkezetét, a leghasználatosabb puha- és keményfa jellemző tulajdonságait, — a magyar pásztorélet szokásait, jellegzetességeit, — a pásztorfaragások jellemzőit, — a paraszti ülőalkalmatosságok közül a széket, kupásszéket, a felvidék néhány áttört faragású ülőbútorát, — a faipari szerszámok, gépek működési elvét, veszélyforrásait, — a fakötések, illesztések néhány változatát, — a népi építészet boronaépítkezéses változatát, — az ácsolt láda szerkezetét, funkcióját, — az intarziakészítés elvét, — az asztalos-, a bognár- és a kádármesterség főbb jellemzőit, — néhány fából készült népi hangszer elkészítésének elvét. A tanuló legyen képes — egyszerű vesszőfonási műveletre, — helyes, biztonságos szerszámfogásra, — derékszögű, sima felületek kialakítására, — szögelésre, — diófapácolásra, — viasz- és olajbevonat készítésére, — karcolozás, spanyolozás, domborfaragás egyszerűbb változatainak igényes kivitelezésére, — fakanál, kupásszék létrehozására vájó szerszámokkal, — sarokollós csapolású szögtengely mentén nyitható fedelű dobozka készítésére, — végtagjait mozgató, rétegelt lemezfigura készítésére, — gurulós fajáték kialakítására, — ácsolt láda vagy ládika készítésére, — támlás paraszti szék készítésére, — szétszedhető kecskelábas asztal (vagy modelljének) elkészítésére, — több rekeszes játékbútor létrehozására (nem csapolásos illesztéssel), — vésett geometriai díszítések, — áttört faragások és — egyszerű intarzia megalkotására. A tanuló a továbbképző végén ismerje — a Kapoliak munkásságának lényegét, — az asztalos-, a bognár- és a kádármesterség főbb jellemzőit, — a fából készült népi hangszerek készítésének elvét, — a paraszti gazdálkodás néhány faeszközét, — a magyar népművészet formáit, jeleit, szimbólumait, — a busójárást mint népszokást, — a kéregedény-készítés elvét, — a népi építészet főbb jellemzőit, — az erdélyi köríves nyilatú kiskapuk némelyikét, — az intarziakészítés több változatát, — festett erdélyi, dunántúli parasztbútorokat, — a földfestékes túróenyv-kötőanyagú festésmódot, — a Szórakaténusz Játékmúzeum jelentőségét, — az esztergályozás elvét. A tanuló legyen képes — mozgatható karú-lábú fabábú elkészítésére, — deszkából kivágott hiányzó részek összeforgatásából formák megjelenítésére, — fa álarc létrehozására, — kereplő hangszer készítésére, — ivócsanak vagy sótartó vájószerszámokkal való előállítására; egyéb pásztorkészség tartozékainak előállítására a pásztorművészet technikai eljárásaival, — domborfaragású bot, tükörkeret megalkotására, — asztalka, szék kifűrészelésére (egy fahasábból játék céljaira), — asztal (vagy modelljének) elkészítésére, — több fiókos kisszekrény (vagy modelljének) létrehozására, — talicska (vagy modelljének) elkészítésére, — ácsolt kiskapu összeállítására, — igényes intarzia munka megalkotására, — bölcső vagy szekrény készítésére, földfesték alapú túróenyv kötőanyagú festésére hagyománykövető jelekkel. 1998/50. szám Fémműves tanszak A fémműves műhelymunka célja, hogy a vizuális és plasztikai tanulmányokhoz kapcsolódva az esztétikai nevelés segítségével járuljon hozzá a sokoldalú, kreatív személyiség kialakításához, a foglalkozások keretében fejlessze a tanuló — anyaghoz kapcsolódó konstruáló készségét, kreativitását, — a tervezési folyamatok végigvezetésével helyzetfelismerő, véleményalkotó és problémamegoldó képességét, — a szaktörténeti és szakelméleti ismeretek tudatos beépítésével értelmező-elemző látásmódját, a kortárs tárgy- és környezetkultúra iránti érzékenységét. A fémműves műhelymunka feladata, hogy a tanulót ismertesse meg — az elmúlt korok fémműves hagyományaival, — a fémművesség sajátos nyelvével, az anyagra jellemző technikai és formai megoldásokkal, — a tárgykészítéshez kapcsolódó alapfokú tervezési módszerekkel, — a fémek alapvető jellemzőivel, a megmunkáláshoz szükséges egyszerű eszközökkel, technikákkal, díszítési módokkal, — a vonatkozó munkavédelmi előírásokkal. Követelmények A tanuló az alapfok végén ismerje — a fémművesség történetének fejlődési szakaszait, — a technikai fejlődés főbb állomásait, — az ötvösség történetének jellemző alkotásait, — az önálló kifejezés, megjelenítés anyagait, eszközeit, — a sík- és téralakítás eszközhasználatát, technikai műveleteit, — a díszítés különböző módjait. A tanuló a fentiek birtokában legyen képes az anyag, eszköz és technikai módszerek olyan fokú alkalmazására, hogy azzal saját gondolatait — életkorának megfelelő szinten — tárgyiasult formában meg tudja valósítani. A tanuló a továbbképző végén ismerje — a színes fémek, könnyűfémek nemesfémek anyagára jellemző fizikai és kémiai tulajdonságokat, — a metallográfia ismeretében a fémek viselkedését a különböző megmunkálási műveletek során, — a sík- és téralakítás legkülönbözőbb módjait, azok törvényszerűségeit, — a felületek díszítésének módozatait, — a műhely szakszerű használatát. A tanuló legyen képes — a fémek hidegalakító eljárásainak, — a kovácsolás alapműveleteinek, — a filigránkészítés, — láncfűzés, — azsúrozás, — zománcozás, — drágakőfoglalás, — térbeli lemezalakító módok (domborítás, cizellálás, felhúzás, fémnyomás), — forgácsolás (esztergálás, fúrás, marás), — öntés különböző módozatainak, — a gumiforma-készítés, — öntvénymegmunkálás technikáinak, — és a különböző felületkezelési módoknak olyan szintű alkalmazására, hogy a technikák ismeretében saját terveit önállóan meg tudja valósítani. Kerámia tanszak A kerámia műhelymunka célja, hogy a vizuális neveléssel párhuzamosan — tegyen szert a tanuló alapvető mesterségbeli tudásra, — rendszerezze és közvetítse azokat az ismereteket, melyeknek birtokában a tanuló számára lehetségessé válik a művészeti szakközépiskolára való felkészülés. A kerámia műhelymunka feladata, hogy a vizuális neveléssel párhuzamosan a tanulót ismertesse meg — a kerámiaművészet sajátos nyelvével, kifejező eszközeivel, formakincsével, megnyilvánulási formáival, — a tárgyformálás anyagaival, eszközeivel, — egyes technológiai eljárások kivitelezésével és azok alkalmazási területével, — kerámiatárgyak készítésének folyamatával a tervtől a kész munkáig, — a kerámiakészítés környezet-, tűz- és balesetvédelmi szabályaival. Követelmények A tanuló az alapfok végén ismerje — a kerámiakészítés alapjait, a felhasznált anyagok tulajdonságait, a készítés technológiáját, — a forma és díszítmény összhangjára vonatkozó esztétikai követelményeket, — a kerámiatörténet fontosabb állomásait, — a legfontosabb munkavédelmi tudnivalókat. A tanuló legyen képes — a tárgyalkotás folyamatában a forma és díszítmény összhangját megteremteni, — elképzeléseit rajzban rögzíteni, ezeket igényesen megoldani, — a helyes munkamenetet betartani, — tapasztalatait, ismereteit — életkori szintjének megfelelő önállósággal — a tárgykészítés folyamatába beépíteni, — műalkotások értő befogadására, 1998/50. szám — felismerni környezetében a pozitív esztétikai minőséget, — a megismert munkavédelmi szabályok következetes betartására. A tanuló a továbbképző végén ismerje — a kerámia alapanyagait, azok tulajdonságait és felhasználási területét, — egyes tárgytípusok formái és rendeltetése közötti összefüggéseket, — a forma és díszítmény összhangjának jelentőségét, — a kerámiatörténet fontosabb állomásait, — a legfontosabb munkavédelmi tudnivalókat. A tanuló legyen képes — önálló tervezésre a forma és funkció szoros kapcsolatának szem előtt tartásával, — terveit látványszerű és formaértelmező rajzokban igényesen megjeleníteni, — megszerzett ismereteit a tárgykészítés folyamatába beépíteni, — a szakmai elméleti és gyakorlati ismeretek birtokában a tervet megvalósítani, — a cél és az eredmény összevetésére, — a rendeltetés, forma és díszítmény szempontjai szerint a műtárgyak elemzésére, — a megismert munkavédelmi szabályok következetes betartására. Kézműves tanszak A kézműves műhelymunka tanításának célja A kézműves tevékenységek megismertetésével a hagyományos népi kultúra ezen területének átörökítése, a múlt értékeinek beépítése a mai tárgykultúrába, tárgyalkotó tevékenységbe. A természetes anyagok felhasználásával a természetközeli szemlélet kialakítása és megerősítése, a környezetharmonikus életvitel, a környezetalakítás képességének megalapozása, az értékteremtés és -megőrzés igényének létrehozása. A kézműves műhelymunka feladata — a manuális és konstruáló képesség, a kreativitás fejlesztése, az esztétikai érzékenység mélyítése, a hagyományos kézműves tevékenységek iránti nyitottság kialakítása, — a hagyományos tárgyi és szellemi kultúra összekapcsolódásának bemutatása, — a hagyományok megismertetésével múltunk, népi örökségünk megbecsülése, megszerettetése, a hovatartozás-tudat mélyítése, — a hagyományos kézműves tevékenységek szerepének és alkalmazási lehetőségeinek feltárása a mindennapi életben és a modern viszonyok között, — a tárgy, a környezet, a létrehozó és használó ember viszonyának, harmóniájának felfedeztetése tárgyelemzéseken és a tárgyalkotó tevékenységen keresztül, — a természethez, környezethez való kötődés mélyítése élmény-, ismeret- és tapasztalatszerzés által, — azoknak az elméleti és gyakorlati ismereteknek a nyújtása, melyek a tervezéstől a kivitelezésig biztosítják a meghatározott célú alkotómunka elvégzését, — az önkifejezés, az önmegvalósítás lehetőségének felfedeztetése a kézműves tevékenységen keresztül, — a felhasznált anyagok megfigyelése, elemzése, az alakításukhoz szükséges eszközök megismerése, jártasság kialakítása balesetmentes használatukban, — a kézügyesség, a technikai érzék, a tervező-teremtő fantázia fejlesztése, — az értékteremtésen és -megőrzésen keresztül a munkára nevelés. Követelmények Az alapfok végén a tanuló — ismerje a hagyományos kézműves tevékenységek minél szélesebb körét, — alakuljon ki benne a kézművesség iránti nyitottság, érdeklődés, — tudjon pozitívan viszonyulni a természethez és a múlt értékeihez. Rendelkezzen ismeretekkel — a természetes anyagokról és felhasználási lehetőségeikről, — a tárgyalkotás szerepéről, területeiről, szempontjairól. Legyen jártas — a kézművesség eszközeinek segítségével elképzelései, ötletei megvalósításában, — egyszerű technológiájú tárgyak készítésében, — a felhasznált anyagok megfigyelésében, — a kézműves munkafolyamatok alkalmazásában (tervezés, anyag- és technikaválasztás, kivitelezés, díszítés), — a gazdaságos munkavégzésben, — a munkafolyamatokhoz szükséges eszközök megfelelő, balesetmentes használatában, — a tárgyak elemzésében. Legyen képes — a megszerzett elméleti és gyakorlati ismeretek alkalmazására, — az önálló tárgyalkotásra, esztétikus, igényes kivitelezésű termékek létrehozására. Fedezze fel — a tárgyakban rejlő esztétikumot, — a hagyományos kézművesség szerepét a modern körülmények között és saját életében. 1998/50. szám Makett- és papírtárgykészítő tanszak A makett és papírtárgy műhelymunka tanításának célja — az anyagi minőségek, esztétikai értékek iránti fogékonyság fejlesztése, — a tanulók problémaérzékenységének, manuális készségének és igényességének kialakítása, — a tanulók mesterségbeli tudásának megalapozása. A műhelymunka célja, hogy a vizuális neveléssel párhuzamosan — olyan alapozó és speciális ismeretek nyújtása, amelyek elsajátítása és begyakorlása révén a tanuló képes lesz a papírból önálló tervező és kivitelező munka révén művészi tartalmú alkotásokat létrehozni, — az anyag széles körű ismerete folytán könnyítse meg a tanuló munkáját a különböző művészeti területeken. A papírtárgykészítő műhelymunka feladata, hogy a vizuális neveléssel párhuzamosan ismertesse meg a tanulót — a papír kultúrtörténeti jelentőségével, — a papírművészet műfajaival, — a papírkészítés folyamatával, — a tárgyalkotás anyagaival, eszközeivel, — a gazdaságos és sokrétű felhasználás módozataival, — az alkotó folyamat fázisaival, — a munkafogásokkal, — az eszközök balesetmentes használatával, — a tárolás és konzerválás módjaival. Alakítsa ki és mélyítse el a tanulóban — azokat a tulajdonságokat, amelyek révén képessé válik a tanultakat adaptálni, és alkotó munkát végezni, — az igényt az általa készített tervek, leírások, alkotások pontos, esztétikus kivitelezésére, bemutatására, — a véleménynyilvánítás igényét és képességét, — rendszeres, céltudatos gondolkodást, készséget a gazdaságos megoldások keresésére. Követelmények A tanuló az alapfok végén ismerje — a papír történetét, gyártási folyamatát, eszközeit, — a papírfajtákat, azok tulajdonságait, felhasználási lehetőségeit, szabványos méreteit (A sorozat), — a papírmegmunkálás eszközeit, — a munkafolyamatok sorrendiségének jelentőségét, — a gyakorlatban elsajátított technika hibalehetőségeit, törekedjen ezek elkerülésére, és tudja a jelenségek magyarázatait, — néhány tárgy elemzésén keresztül a forma és funkció jelentőségét, — a forma és díszítmény szerepét, törekedjen ezek egységének a megteremtésére, — a betűírás történetét, a betűtípusokat, — néhány papírjáték készítését, használatát, — az origami történetét, a papírhajtogatás szimbólumait, alapfogásait, — a sárkánykészítés történetét, az aerodinamika alaptörvényeit, — a papírnak más anyagokkal történő társítási lehetőségeit, — a makett és modell közötti különbséget. A tanuló legyen képes — a tanult elméleti és gyakorlati ismereteit alkotó módon alkalmazni, — az eszközök rendeltetésszerű használatára, — gyakorlati tapasztalatai birtokában egyszerűbb tárgyakból variációsorozatot készíteni, — a műhelyrajzokat értelmezni, igényesen megvalósítani, — az elkészült munkát elemezni, megítélni. A tanuló a továbbképző végén a fentieken felül ismerje — a papírfajtákat, azok tulajdonságait, felhasználási lehetőségeit, szabványos méreteit (A és B sorozat), — a papír felhasználásával, megmunkálásával kapcsolatos tipikus feladatokat, feladatcsoportokat és azok megoldási lehetőségeit, — az anyagismeret birtokában alkalmazni a célnak megfelelő eljárásokat, — saját ötleteit a technológiához igazítani és megvalósítani azokat, — a betűírás és a nyomtatás történetét, különböző módozatait, — néhány jellegzetes papírjáték készítését, használatát, — a papírhajtogatás szimbólumrendszerét, — a tervezés ergonómiai szempontjait, — a papírnak más anyagokkal való társítási lehetőségeit, azok korlátait, — a könyvkötés alapfogásait, eszközeit, — a papírművesség irányzatait, jelentős alkotóit és munkásságukat, — az aktuális feladathoz kapcsolódó területek elméleti és gyakorlati követelményeit, — a jelentésre, rendeltetésre utaló formai jellemzőket, történeti és kortárs tárgyakon, — a papír szakszerű tárolásának feltételeit, — a papír konzerválásának és restaurálásának anyagait, eszközeit és műveleteit. A tanuló legyen képes — a feladatok megoldásához szükséges rajzi, tervezési és műhelyrajzok értelmezésére, igényes elkészítésére, bemutatására, — a papír megmunkálásához használt eszközök, gépek, berendezések rendeltetésszerű használatára, — a papírfajtákat, a megmunkálás módjait a feladatnak, az igényeknek legmegfelelőbben kiválasztani és alkalmazni, — a művészeti háttér és elméleti ismeretek integrálására, alkalmazására a feladat megoldásában, 1998/50. szám — a pozitív esztétikai minőségeket környezetében felismerni, — a feladat megoldásával kapcsolatban kreatív módon ötletekkel, elképzelésekkel előállni, azok mellett érvelni. Textilműves tanszak A textilműves műhelymunka célja, hogy a tanuló — a megismert műfaji lehetőségeket egyéniségének megfelelően tudja használni, alkalmazni, — tudjon bánni a megszerzett ismeretekkel, anyagokkal, technikákkal, — legyen képes a tervezési feladat megoldására (rajz-, szín- és formaismeret, kompozíciós készség) és a terv kivitelezésére, — legyen képes textiles feladatok elkészítésére, kivitelezésére, esztétikus megjelenítésére. A textilműves műhelymunka feladata, hogy ismertesse meg a tanulóval — a textilt, mint anyagot, — a textil felhasználhatóságának sokszínűségét, — a textil sajátosságait, — a természetes és a mesterséges szálasanyagokat, — az őstextileket, — a szövést előkészítő műveleteket (felvetés, leszövés, szövés stb.), — a textilnyomás technikáját (dúcnyomás, filmnyomás, sablonkészítés, hengernyomás), — a gobelinszövést, — a varrás és a hímzés fajtáit, alkalmazási lehetőségeit, — a rátétkészítést, a textilplasztikát, — a vegyszereket, festékeket, — a gépi és kézi varrást, — a textil történetét az őskori textilemlékektől a mai modern — hazai és külföldi — textilművészeti törekvésekig. Követelmények A tanuló az alapfok végén ismerje — a tanult egyszerűbb textiltechnikákat, — az eszközöket, anyagokat, — a textiltörténet jelentősebb állomásait a művészettörténet folyamatában, — a textil felhasználásának sokszínűségét. A tanuló legyen képes — alkalmazni a tanult technikákat, — a művészettörténeti, múzeumi, népművészeti anyagra támaszkodva tervezési feladatok megoldására, — esztétikai minőségek felismerésére, — önálló munkák létrehozására. A tanuló a továbbképző végén ismerje — az anyag, forma, funkció összefüggéseit, — a szövési technikákat, — a szövéshez használt eszközöket, anyagokat, — a XX. századi magyar és külföldi textil törekvéseket. A tanuló legyen képes — a megszerzett elméleti és gyakorlati ismeretanyag feldolgozására és alkalmazására, — önálló gondolatok kifejezésére és megvalósítására, — tervek készítésére, — művészi érték létrehozására, — saját képek, szőnyegek elkészítésére, — a textil és más anyag „ötvözésére”, egymással való alakítására, — társai és saját munkáit, művészi alkotásokat elemezni, véleményezni. Alakuljon ki a tanulóban: — a teremtéshez, alkotáshoz szükséges készség, — az igényesség és a mesterségbeli alázat. Tűzzománckészítő tanszak A tűzzománcozó műhelymunka célja, hogy a vizuális neveléssel párhuzamosan, összetett tevékenységrendszerével fejlessze — mindazokat a megjelenítő, ábrázoló, konstruáló, tárgytervező képességeket, amelyek nagy szerepet játszanak a látás, a kézügyesség, a technikai érzékenység, az ízlés és a vizuális műveltség kialakításában, — problémamegoldó feladataival szolgálja a kreativitás fejlődését. A tűzzománcozó műhelymunka feladata, hogy a vizuális neveléssel párhuzamosan a tanulót ismertesse meg — a zománcművészet sajátos nyelvével, kifejező eszközeivel, formakincsével, konvencióival, műfajaival, esztétikai törvényszerűségeivel, — a képalkotás, tárgyformálás anyagaival, eszközeivel, — a technika munkafogásaival, alkalmazási lehetőségeivel, — a tűzzománcozott dísz- és használati tárgy készítésével, — a zománckészítés, környezet-, tűz- és balesetvédelmi szabályaival. A tűzzománcozó műhelymunka feladata, hogy alakítsa ki mindazokat a tervező, átíró, kifejező, tárgyalkotó, teremtő, szerszámhasználó, díszítő, anyagformáló, munkaszervező képességeket, amelyek az igényes, alkotómunkához szükségesek. Követelmények A tanuló az alapfok végén ismerje — a zománcművészet példáit, — a tervezés fázisait, munkafolyamatait, 1998/50. szám — a zománcozás alapismereteit: a zománcanyag és a zománcozható fém tulajdonságait; a tűzzománcozás technikai feltételeit; a zománcbevonás, díszítés technikáit; a szárítás, égetés műveleteit; a zománcozás munkavédelmi előírásait. A tanuló legyen képes — zománcozási műveletek végzésére: a fémek, zománcok előkészítésére; a fémek formára alakítására; a fémek zománccal való bevonására; homogén és bolygatott felületek kialakítására, textúra és faktúra képzésre, kitakarásra, lefedésre, visszakaparásra, ráfestésre; zománcgrafika kialakítására; játékos zománcdíszek, táblák, muráliák készítésére. A tanuló a továbbképző végén ismerje — a tervezéshez, gondolatai képi-plasztikai megjelenítéséhez szükséges eszközrendszert: a sík- és térábrázolás, -alakítás törvényszerűségeit; a színelmélet alapjait; a színtervezés lehetőségeit; a betűírás, alakítás módjait; a stilizálás, ornamentikaképzés formai követelményeit; az átírás, komponálás gazdag variációit; a vonal, folt, szín, ritmus, méretarány kiemelő, kifejező szerepét, — a zománcművészet fogalmát, díszítő szerepét; a zománcművészet legjelentősebb tárgyi emlékeit, alkotóit, műhelyeit; a zománcművészet fejlődési szakaszait, technikai vonulatait, stíluskorszakait; a zománcművészet kifejező eszközeit; az ipari és iparművészeti zománctechnikát, — a zománcozáshoz szükséges tudnivalókat: a zománcozás anyagait; a zománcműhely berendezéseit; a zománcozás gépi és kézi eszközeit, szerszámait; a fémalakítás, megmunkálás műveleteit; a fémek vegyi kezelését, — a zománcozás műveleteit: a különböző zománctechnikákat, technológiákat (a zománcfestészet, a rekesz-, sodrony-, süllyesztett, mélyvágású és azsúrzománc technikáit); a zománcdíszítési módokat (az egyedi és az ipari sokszorosító díszítés eljárásait); a felhordott zománc szárítását, égetését; az égetés utáni műveleteket; a kész zománcalkotás feldolgozásának kívánalmait. A tanuló legyen képes — a megszerzett ismereteket zománckészítő munkájába beépíteni, — a zománckészítő feladathoz kapcsolódó tér, forma, színtanulmányokat; betű, ornamentika és zománcterveket; maketteket; magyarázó és műszaki rajzokat készíteni, — a forma-funkció, a forma-díszítmény összhangjának megteremtésére, — a zománcozási művelet előkészítésére: a zománcozáshoz szükséges anyagok mennyiségének, méretének kiszámítására; a szükséges anyagok, technológiai megválasztására; a fémek zománcozásra való előkészítésére (méretre, formára vágásra; fűrészelésre, fúrásra; a felület széleinek eldolgozására, a felület egyengetésére, csiszolására, polírozására; a fém lágyítására, edzésére; a felület tapadóképességének kialakítására; rekesz- és sodronykészítésre), — a zománcozás műveleteinek elvégzésére: zománcbevonásra, díszítésre, az égetés és az égetés utáni műveletek elvégzésére, — a zománcozás eszközeinek balesetmentes használatára, — alkalmazott zománcművek, cégérek, címerek, épületdíszek, lakberendezési tárgyak, ruhakiegészítők, ékszerek készítésére, — a tervszerű, igényes munkavégzésre. VI. Fejezet SZABADON VÁLASZTHATÓ TANTÁRGYAK Művészettörténet A művészettörténet oktatás szorosan kötődik a művészeti képzés programjához, a rajz—festés—mintázás órákon, valamint a műhelyekben folyó elméleti és gyakorlati tudnivalók elsajátításával párhuzamosan nyújt ismereteket, ugyanakkor igyekszik kapcsolatot találni a társművészetek felé is. A tantárgy tanításának célja, hogy — keltse fel a tanuló érdeklődését, tegye érzékennyé és nyitottá a műalkotások által nyújtott vizuális élmény befogadására, — a tanuló sajátítsa el a vizuális nyelv alapelemeit, tanuljon meg olvasni a műalkotásokból, — a közösen végzett és egyéni műelemzéseken keresztül ismerje meg az egyes korokra jellemző legfontosabb stílusirányzatokat, — a már megismert művészettörténeti korokat új összefüggésbe helyezze, vizsgálja azok formanyelvét és stílusjegyeit, — kiemelten foglalkozzék a korok-korszakok kapcsolataival, a kölcsönhatásokkal, egymásra épülésekkel, ellentétekkel, szakításokkal az összehasonlító elemzések során, — biztosítsa az eligazodást a művészettörténet emlékanyagában, valamint az ismeretek beépülését, felhasználhatóságát a tanuló életébe és munkájába, — az ábrázolási és kifejezési módok tanulmányozásával, az anyagok, műfajok, technikák, eljárások megismerésével váljon képessé az önálló alkotó jellegű műelemzésre. A tantárgy tanításának feladata, hogy — nyújtson művészettörténeti, művészetelméleti és műfaji ismereteket az őskortól napjainkig, — foglalkozzék a világkép és a képzőművészet viszonyával, — mutassa be a művészet folytonosságát és korról korra változó jellegét, — mutassa be a művészeti ágak kapcsolatát, — ismertesse a művészettörténet nagy alkotóit és jellemző alkotásait az őskortól napjainkig, 1998/50. szám — végezze el az egyes művészettörténeti korok jellemző stílusjegyeinek összehasonlítását, — értelmezze a kortárs művészet hagyományokhoz való viszonyát, — foglalkozzék a tárgy- és környezetkultúra történetével, — ismertesse a tárgy- és környezetkultúra alkotásait a művészettörténeti korokban, a népi kultúrákban és a városi folklórban, A tanulóval ismertesse meg — a művészetek formanyelvének alapvető elemeit, — a művészet ábrázolás- és kifejezésbeli sajátosságait, — a legjellemzőbb kifejező eszközöket és komponálásmódokat a műalkotásokban, — a tárgyi környezet elemeit és az esztétikai minőségek kifejeződését a látványokban, — alakítsa ki a tanulóban az önálló tájékozódás képességét, az ismeretszerzés igényét jelentős műemlékek, múzeumok, gyűjtemények felkeresésével, kiállítások látogatásával, — értelmezze a művészet helyét a kultúrában és a társadalomban, — fejlessze a képi—plasztikai önkifejezés képességét a megismert alkotó eljárások igénybevételével, — használja a legkülönbözőbb és legkorszerűbb művészeti médiumokat, — érzékeltesse a műfajhatárok elmosódását, — ismertesse a műfajok közötti közlekedés lehetőségeit. Követelmény A tanuló az alapfok végén ismerje — az elemi kifejezési eljárásokat és ábrázolási módozatokat (konvenciókat), s ismerje fel azokat konkrét műalkotásokban, — a művészettörténeti korok (korszakok), irányzatok főbb stílusjegyeit és legkiemelkedőbb alkotóit, alkotásait. A tanuló tudjon — műalkotásokat olvasni a témák és stíluselemek szempontjából, — eligazodni és szelektálni a tárgy- és környezetkultúra világában, — megismert stílusjegyeket az egyéni alkotó munkában felhasználni; az egyes művészettörténeti korokra jellemző kifejezésmódok, utánzások alkalmazásával. A tanuló legyen képes — az egyes művészettörténeti korokra jellemző stílusjegyek felismerésére, — művészeti, esztétikai élmények kifejtésére szóban, írásban és kompozíciós vázlatokban, — a megismert művészettörténeti korok időrendi áttekintésére, — a művészettörténeti ágak kapcsolatainak és kölcsönhatásainak felismerésére, — a környezet és a mindennapok vizuális hatásainak feldolgozására, — műalkotások értelmezésére, elemzésére egyéni véleményalkotással, — a tanult kifejezési formák és ábrázolásmódok alkotó alkalmazására. A tanuló a továbbképző végén ismerje — a művészettörténeti korok lényeges sajátosságait a legfontosabb alkotók és legjellemzőbb alkotások tükrében, és — tudja olvasni, elemezni a tanult műalkotásokat, és — értse meg a természeti és mesterséges környezet viszonyát és azok kölcsönhatásait. A tanuló tudjon — összehasonlító elemzéseket végezni jellemző példák, műalkotások segítségével, — alkotó módon használni megismert kifejezési eljárásokat és ábrázolási konvenciókat személyes élmények kifejezésére, — reálisan értékelni — önmaga és mások munkáját, eredményeit. A tanuló legyen képes — összefüggések megértésére a kor és a műalkotások kapcsolatában, — tájékozódni a művészettörténet nagy korszakaiban, — ismertetni az adott kor kiemelkedő alkotóinak munkásságát és elemezni alkotásaikat, — észlelni és megítélni esztétikai minőségeket tájban, épített környezetben és tárgyakban, — felismerni koronként jellemző alkotásokat a tárgyés környezetkultúra világából, — önállóan dönteni az alkotó munkában alkalmazandó technikák, anyagok és eszközök megválasztásában. A tanulónak alakuljon ki önálló, alkotó szellemű műelemző készsége a vélemények ütköztetésével, a vitakészség fejlesztésével. Népművészet A népművészet tantárgy tanításának célja A népi kultúra átfogó rendszerének megismertetése, a múlt öröksége iránti tisztelet, megbecsülés kialakítása. A hagyomány értékeinek bemutatásával a múlt és a jelen összefüggéseinek felfedeztetése, mindezzel a személyiség formálódásának pozitív irányba terelése. A népművészet tantárgy tanításának feladata — a tárgy iránti nyitottság kialakítása, a hagyományos világszemlélet, a másként gondolkodás elfogadtatása, — a népi kultúra komplex rendszerének, az élet minden területét átfogó összhangjának példaként állítása a tanuló elé, — a mindennapi élet kérdéseire, problémáira való válaszkeresés, a régi és a mai szemlélet egymás mellé állításával, 1998/50. szám — az ember és a természet, az ember és a társadalom kapcsolatának elemzése, az egyén helyének, szerepének tudatosítása, — a hagyományos kultúra és értékrendszer bemutatásával a közösségi érzés mélyítése, a humánus magatartás, az elfogadás, a tolerancia kialakítása, fejlesztése, — az általános néprajzi ismeretek átadása mellett saját környezetük, lakóhelyük hagyományainak vizsgálata, tanulmányozása, ezáltal a hovatartozás-tudat, a szülőföldhöz való kötődés erősítése, — élményszerű megismerés, tapasztalatszerzés a tananyaggal kapcsolatban (pl. gyűjtés személyektől, szakirodalomból, múzeum, illetve tájházlátogatások), — értelmi és érzelmi ráhatással a személyiség fejlesztése, az esztétikai etikai élmény- és ítélőképesség mélyítése. A tantárgy követelménye A tanuló a program végén ismerje — a néprajz fogalmát területeit, — az egyén és a közösség viszonyát, a hagyomány fogalmát, — a tárgyi és a szellemi kultúra kapcsolatát, — a népművészet mibenlétét, ágait, a népi tárgyalkotás területeit, — a magyar népművészet táji, történeti tagolódását, — a díszítőművészet eszközrendszerét, — az alapvető néprajzi szakirodalmat. A tanuló legyen képes — a népművészet tárgyainak vizsgálatára, elemzésére adott szempontok szerint, — az egyes tárgyak funkcióját, helyét a népéletben meghatározni, — megadott szempontok alapján önálló gyűjtőmunkára, — az empátiára, a sajátjától eltérő kultúra, gondolkodásmód elfogadására. V. Rész SZÍNM ŰVÉSZETI—BÁBM ŰVÉSZETI ÁG I. Fejezet A M ŰVÉSZETI ÁG SPECIÁLIS SZABÁLYOZÁSA Az alapfokú színművészeti—bábművészeti képzés célrendszere és funkciói

Source: https://magyarkozlony.hu/hivatalos-lapok/df31e3f6108f1a0f18407d9da82ca98fc7dce328/dokumentumok/00b1311453fe5a3dd1037b877cbedde7247c0be3/letoltes